CUZA VODĂ ŞI „REFORMELE” SALE BISERICEȘTI 


ISTORIA BISERICII ROMÂNEŞTI ŞI 
A VIEŢII RELIGIOASE A ROMÂNILOR 
N. IORGA 


CAP. V. 
Biserica din România sub Cuza-Vodă. Loviturile 
date Bisericii moldoveneşti. Secularizarea averii 
mânăstirilor închinate. 


Divanul ad-hoc din Moldova, sub conducerea de fapt a lui Kogălniceanu! şi având ca 
sfătuitori bisericeşti pe Scriban şi pe Melchisedec, şefii partidului naţional între clerici, ceru 
„autocefalia bisericească a Moldo-României, fiică şi membră a unei sfinte şi soborniceşti şi 
apostolice Biserici de Răsărit..., conformându-se în totul cu credinţa Bisericii Răsăritului”, 
înființarea unei autorități sinodale centrale, pentru trebuinţile duhovniceşti, canonice şi 
disciplinare, unde va fi reprezentată şi preoțimea de mir a fiecării eparhii, - care jertfise atâta în 
lupta pentru Unire şi care avea atâţia reprezentanţi în adunare -, caracterul românesc al 
episcopatului, neprimindu-se nici „împământeniţii”, crearea unor seminarii depline şi pentru 
călugări, reforma pe baze canonice a monahismului, alegerea episcopilor de Adunarea 
Obştească a ţării, - după canoane şi „drepturile clerului ab antiquo”, ca şi după „legea 
fundamentală” în vigoare, - adăugindu-se la ea sinodul şi „reprezentanții extraordinari ai 
clerului monahal şi mirean din fiecare Ținut al eparhiei văduve”; „salariare” de Stat a 
„servitorilor Bisericii”, pământ pentru preoţii de sate, întreţinuţi încă de proprietari, plată şi 
pentru parohii catolici; „fond clerical” pentru toate averile bisericeşti, care vor alcătui „o 
singură Casă, administrată de Departamentul averilor bisericeşti”; buget făcut de sinod şi 
ministru, şi controlat de Adunare; egumeni naţionali la toate mănăstirile; drept de apel de la 
episcopi la sinod; „erudiție teologică” cerută la episcopi; resolvarea prin Guvern a chestiei 
mănăstirilor închinate?. 

Cum se vede, un început de statificare, de laicizare, de descălugărire a Bisericii, pe 
care numai clerici foarte îndrăzneţi o puteau iscăli. 

În acest sens şi, fireşte, mergând ceva mai departe, a lucrat Cuza-Vodă. Încă din 1859, 
noul Guvern al Principatelor-Unite arăta că e dispus să trateze Biserica în acelaşi chip ca orice 


!Venerabil al unei loji masonice bucureştene, încă din 1844. 
2 V, Dobrescu, o. c, pp. 93-6. 

serviciu de Stat. Episcopul Filotei de Buzău, stăpânul unei mari averi, era nebun; nu numai că i 
se dădu un înlocuitor, dar averea îi fu luată în administrație de puterea civilă. Mitropolitul 
Sofronie, care desigur că nu iubea pe Vodă Cuza, nu era însă om să deschidă război cu nimeni. 
Dar, când, ca în Bucovina împăratul Iosif, o comisiune mixtă cercetă felul de administraţie în 
obştejitiile moldoveneşti, îl găsi rău şi dădu prilej ministrului să pronunţe luarea în posesie a 
întregii lor averi, când cea mai mare parte din schituri fu închisă printr-un Simplu vot al 
Adunării moldoveneşti“, chemându-se cerşetori sau şcolari în chiliile goale, Mitropolitul 
trebui să vorbească, prin întinsa, întemeiata şi frumoasa plângere, pe care, nu numai ca 
arhiereu, ci şi ca bun patriot român, iubitor de neamul său, o scria*, în septembrie 1859. Ca 
urmare, el fu bruscat grosolan şi apoi suspendat pentru neascultare, trimițându-l şi în surghiun 
la Slatina lui Veniamin. I se aduse învinuirea că s-a jucat cu anatema împotriva funcționarilor 
țării, administratori la mănăstiri; că n-a vrut să scoată pe stareţul din Neamţ”, că provocase o 
mică răscoală în mănăstire - stareţul, un uitat de sine şi un agent rusesc, rupsese pajura ţării de 
deasupra localului de şcoală, de care ştim că de mult voia să scapeS; - că nu vrea să facă Te- 
Deum de ziua Domnului; că vinde despărţeniile pe bani, că sfinţeşte preoţi fără studiile din 
şcolile de catechism, care fuseseră organizate în toate eparhiile, la 1855. 

Decretul pentru confiscarea averii chinoviilor ieşi la 19 octombre 1860. Îndată Mihail 
Kogălniceanu, care era atunci ministru al Cultelor şi care confunda dreptul de a urmări pe calea 
îngăduită de lege, care în acest caz nu poate decât să se înrădăcineze în canoane, pe un cleric 
vinovat de rebeliune sau de rea cârmuire cu măsura, încălcătoare şi nejustificabilă din punctul 
de vedere al dreptului bisericesc şi al oricărui drept, al oricării dreptăţi, de a da Bisericii 
naționale înseși, înjosindu-i prestigiul şi răpindu-i rostul, lovituri din care nu se mai poate 
ridica, începu ancheta împotriva surgunitului din Slatina, care, aşteptând poate sprijinul Rusiei, 
nu voia să primească de bune legile Adunării şi decretele Domnului. Se convocă de Guvern un 
sinod de doisprezece arhierei, potrivit cu Regulamentul Organic, care era încă legea ţării, ca să 
judece pe un Mitropolit bătrân, căzut în păcate faţă de un Domn tânăr”. Scandalul se, curmă 
prin demisia pe care, cu câteva săptămâni înainte, ştiură să i-o ia lui Sofronie prieteni ai 
Bisericii, care nu erau mai răi patrioţi decât chiar Cuza-Vodă şi Mihail Kogălniceanu. 

Nimeni nu se găsi, nici chiar clericii care scriau la revista ieşeană Preotul, pentru a lua 
apărarea lui Sofronie. Nectarie Hermeziu, locţiitorul de episcop de Roman, Melchisedec, care 
căpătase de curând acelaşi post la Huşi, nu puteau porni război cu o Cârmuire care arătase că 
nu se teme de nimic. Numai opoziţia, condusă de Lascăr Catargiu, apără cauza Mitropolitului, 


3 Cf. Protestarea lui Melchisedec, Cron. Hușilor, I, p. 460. 

+ V, [Varahiil Lateş], Documente foarte importante pentru istoria Bisericii şi a naţiunii române, laşi, 
1867. 

5 Cf. Adunare a cuvintelor pentru ascultare şi viaţa starețului Paisie, Neamţ 1817; Berechet, 
Autobiografia stareţului Paisie, 1918; Pev. Ist., V, pp. 53-5. 

* Cuvântarea lui Kogălniceanu, 30 Iunie 1860, în Monitorul Oficial al Moidovei pe 31 Octombre. Cf. şi 
n-le 19, 45 din acest an. La Dobrescu, pp. 99 şi urm., 112 şi urm. V. şi Păspuns la petițiunea Sf. S. 
Sofronie Vârnav de stareţul Timotei [1860]. 

7 Monitorul din 1861, no. 83: cf. no. 87. 

şi, adăugindu-se şi alte atacuri, în chestii politice, Ministerul căzu la 28 ianuarie 18618 fără a se 
schimba o politică pe care o voia Domnul însuşi. Sofronie rămase singur în nenorocirea sa, şi în 
curând, în mai 1861, el trecea înaintea altui judecător, mai chemat să-l întrebe cum a păstorit 
turma ce-1 fusese încredinţată. Nici măcar cea mai simplă piatră de mormânt nu arată unde se 
odihneşte acest fiu de boier mare, care stătuse mulți ani de zile în fruntea Bisericii moldovene. 


Greşeala şi-o plăti în oarecare măsură Kogălniceanu prin legea din 1860 a seminariilor. 
Se îmbogăţi programul şcolii înalte din Socola şi se încercă o Facultate de Teologie, cu 
Scribanii şi cu Sohupan. Legea din 1864 trecu însă seminariile în organizarea generală a 
învățământului, rupând şi legăturile lor fireşti cu episcopatul şi dându-le o îndreptare mireană, 
cu profesori luaţi, numai pentru ştiinţă, şi dintre laici”. 

La cei doi vicari din Roma şi Huşi se adăugă astfel noul vicar mitropolitan, Chesarie de 
Sinai, dintre arhiereii titulari, cu nume de eparhii răsăritene, pe care, de la Veniamin încoace, 
Patriarhii din Constantinopol îi decretau bucuros, în schimb pentru un mic venit actual, după 
cererea Mitropolitului Moldovei sau al Ţării Româneşti!0. La retragerea lui Chesarie, Guvernul, 
fără a întreba vreo instanţă bisericească, numi ca „locotenent al Mitropoliei” pe nepotul de 
frate al lui Sofronie, tânărul şi mlădiosul Calinic Miclescu, care aparținea mai mult clasei sale 
decât cercului călugăresc în care întrase prin înrâurirea unchiului. 

În Ţara Românească, Guvernul princiar ştia că se poate zdrobi sau câştiga oricând 
sufletul şovăielnic al lui Nifon. El nu era să întâmpine niciodată împotrivirea unui Schivnic 
depărtat de lume ca episcopul de Râmnic Calinic!!, şi vedem pe Cuza, care ştia să preţuiască 
însuşiri sufleteşti oricât de deosebite de ale sale, făcând omagiu, într-o scrisoare personală, 
„religiozităţii şi pietăţii” lui!?. Climent de Argeş, care trăi până în 1861, era dintre aceiaşi 
episcopi care nu vreau să vadă dincolo de marginile competenţei lor locale. În Dionisie 
Romano, care trecu apoi la Huşi, se găsise un bun administrator al Scaunului buzoian. 

Astfel puterea laică putu rezolva singură chestia mănăstirilor închinate, prin acelaşi 
Kogălniceanu care dăduse în 1861 lovitura împotriva lui Sofronie şi a veleităţilor de 
neatârnare ori de autonomie ale clerului călugăresc din ţară. Se urmară negocieri la Bucureşti, 
în 1860, cu delegaţii tuturor Locurilor Sfinte; din comisiune făcea parte şi jurisconsultul C. 
Bozianu, apoi, după demisia lui, un Brezoianu reprezentă în noua comisiune pe omul de Drept, 
iar Melchisedec pe omul Bisericii Neajungându-se la un capăt, se impun toate averile 
bisericeşti muntene la o taxă de 10% peste darea funciară obişnuită şi se porunceşte o anchetă 


8 Xenopol, Cuza-Vodă, 1, p. 177 şi urm. 

” Urechiă, Zst. Şcoalelor, II; Iorga, Ist. învățământului, ultimul capitol. 

10 Cf. Melchisedec, Cron. Hușilor, II, pp. 170-5. Tocmai pe atunci mor, dintre aceştia, Mardarie, al 
doilea de Apameia, Atanasie de Sivas, de la Sf. Spiridon, Irinarh, de Diocleia, şi Ghenadie Şendrea, de 
Tripolis; ibid. - La 1792 Mihai-Vodă Suţu punea Mitropolit de Patras pe Tesalianul Policarp, fost 
dascăl al copiilor lui; Rev. Ist., IV, 5-6. 

!! Sfântul Calinic de la Cernica, la acea dată necanonizat. Biografia lui, în Rev. Ist., VIII, pp. 78-9. 

12 Tst. eparhiei Râmnicului, p. 164, nota 1. 

asupra stării în care grecii țin mănăstirile lor. „A patra parte” din venituri e înscrisă acum în 
budget, cerându-se şi pentru trecut!5. 

Negocierile ar fi trebuit să înceapă din nou, cu Scarlat Fălcoianu ca specialist în materie 
de Drept şi cu Melchisedec pentru canoane, în primăvara anului 1862, dar Locurile Sfinte 
cereau arbitrajul după Convenţia de la Paris, arbitraj care nu veni. Anul 1862 încă aduce 
măsura de a se vărsa în Vistierie câtul arendelor!“. Peste câteva luni se scoate limba grecească 
din bisericile şi mănăstirile stăpânite de străini!5. Odobescu, ministru de Culte, porunceşte a se 
opri orice încercare a grecilor de a înstrăina comorile de artă ce se mai păstrau în mănăstirile 
ocupate de dânşii!*; Brezoianu, cu B. P. Haşdeu şi cu boierul versat în studii istorice Şt. 
Grecianu, trebuiau să facă o catagrafie a mănăstirilor cu toate averile lor. O măsură generală de 
izgonire a egumenilor nesupuşi arăta că momentul hotărâtor se apropie!”. 

La 13 decembrie 1863 se vota în sfârşit secularizarea averii mânăstirilor închinate: ca 
despăgubire se întindea Locurilor Sfinte o sumă de mai multe milioane, pe care grecii o 
dispreţuiră întâi şi o pierdură pe urmă, chestia fiind declarată ca isprăvită printr-un nou vot în 
alte Camere. 

Noul Cod civil tradus din franţuzeşte luă în curând clerului nunțile şi despărțeniile!S, ca 
şi actele stării civile, hotărând şi gradul până la care se îngăduie cununia între rude de sânge. 


CAP. VI. 
Schisma pentru numirile de episcopi. 


Tot fără a cere vreun tomos patriarhal, ori a chema vreun sinod de ţară, pe cale pur laică 
se întemeie la 1864, cu judeţele căpătate de curând în Basarabia, afară de Cahul, trecut la Huşi, 
dar cu Covurluiul şi Brăila, - după indicaţiile lui Melchisedec, care ştia- din studiile sale ce a 
fost Mitropolia „Proilavului”!” - episcopia cea nouă a Dunării-de-Jos, răsplătindu-se cu ea, 
pentru multe şi însemnate servicii, pe Melchisedec. Eparhia, cu reşedinţa la Ismail, fu 
întemeiată la sfârşitul anului (17 noiembrie), iar decretul iscălit la 11 mai 1865. 

Atunci chestia canonicităţii izbucnise. Cuza-Vodă, care înlocuise prin lovitura de Stat 
din mai 1864 Convenţia cu Statutul său de absolutism moderat, el care isprăvise cu grecii şi 
pusese un capăt arzătoarei chestii rurale, voi să deie Bisericii româneşti, pe aceiaşi cale de 
voturi şi decrete, o nouă orânduială. La 20 ianuarie trecea prin Cameră şi la 5 februarie prin 
Senat o lege, redactată de respectatul profesor Laurian, care prevedea: autonomia Bisericii 
româneşti şi numirea episcopilor de către Domn, prevăzându-se şi vârsta cerută (patruzeci şi 


15 Xenopol, Domnia lui Cuza- Vodă, 1, pp. 319-20, după care citaţiile din Monitoriu. 

14 Monitorul Oficial din 22 noiembrie. 

15 Ibid., 21 mart 1863. 

1 Xenopol, o. c, pp. 327-8. 

1 Ibid. 

15 divorţurile 

19 Pentru care mai vezi Iustin St. Frăţiman, în Rev. soc. ist.-arheol.. bis. din Chişinău, XII; XIV, p. 
1080; Berechet, în Biserica ortodoxă română, noua serie, II, p. 42; Rev. Ist., VI, pp. 252-3. 

treizeci şi cinci de ani), şi judecarea de Sinod în cele duhovniceşti, iar altfel de Curtea de 
Casaţie. Un „Decret organic” din 6 decembrie 1864 crease un sinod de clerici şi laici: sinodul 
eparhial, cu arhiereul local, trei aleşi ai preoţilor, decanii de la Facultăţile de Teologie ce se vor 
înfiinţa la laşi şi Bucureşti şi rectorilor seminariilor. Un sinod general va fi ales la protopopii 
întâi, apoi la prefecturile din oraşele unde stau episcopii; el are o misiune mare: hirotoneşte pe 
arhierei, stabileşte parohiile, cercetează cărţile bisericeşti, îngăduie călugărirea - pentru care un 
regulament special” prevedea vârsta de şaizeci de ani, sau cinzeci pentru, femei, ori infirmităţi 
-, supraveghează pe episcopi, îi judecă, în certele lor, primeşte apeluri împotriva hotărârilor lor 
şi stă, la dispoziţia Guvernului cu sfatul său lămuritor. 


Îndată după sancţiunea legii de către Domn, Melchisedec căpătă Dunărea-de-jos, 
Dionisie Traianupoleos Huşul şi, neplăcându-i această eparhie, el fu mutat, prin alt decret, din 
ultima zi a aceleiaşi luni mai, la Buzău, dându-se Huşul (la 17 iulie) lui Iosif Gheorghian, un 
blând cleric, fiu de preot din Botoşani (n. 1829) şi şcolar al Academiei, paroh român la Paris şi 
egumen la Burdujeni. Pe aceiaşi cale se încercă o numire la Argeş. La 18 mai 1865 şi Calinic 
Miclescu ajungea astfel Mitropolit al Moldovei, pentru că fusese loial față de Guvern, ţinuse 
predici călugărilor şi anunţase concursuri pentru locurile de protopopi”!. Singur Nifon, păzit în 
toate mişcările lui, şi Calinic de Râmnic, indiferent pentru astfel de vălmăşaguri ale lumii, 
făceau parte din vechiul episcopat canonic. 

Furtuna se înteți atunci împotriva episcopilor necanonici, Scribanii, Iosif Bobulescu 
erau în fruntea luptătorilor; cu averea, cu numele său, cu autoritatea cinstei şi a bătrâneţelor 
sale, contele Scarlat Rosetti, care făcu să apară foaia Eclesia, susţinea cauza canonicităţii, un 
Nicolae Roznovanu din laşi putea să viseze de Domnie; opoziţia, care se îndrepta tot mai mult 
împotriva Domnului însuşi, era foarte bucuroasă că a căpătat o chestie nouă. Patriarhia de 
Constantinopol afla prilej să-şi răsbune pentru secularizare, pentru planul Domnului de a da 
țării calendarul apusean, care fu respins însă de o conferinţă a clerului românesc. Sinoadele 
de călugări şi preoţi, prezidate de către un protopop mai popular, degenerau în scandaluri şi 
erau lipsite de orice autoritate”. Discuţiile tot mai înverşunate - un cleric cu studii bune, un 
arhiereu, Clement Nicolau, directorul Seminariului din laşi, trase asupra Mitropolitului 
Calinic (1871) - durau încă la sfârşitul Domniei lui Cuza-Vodă. Se merse până la memoriul 
către consuli! 


Pr. Gheorghe Cristescu Pentru înnodarea firelor rupte de duhul pașoptist 


„Urmă lovitura lui Cuza Vodă, secularizarea violentă şi fără despăgubire, după ideile 
revoluţiei franceze, din ideile căreia se inspira noul Domn... 


2 Tot în Monitor, 1864, no. 273. 
21 Dobrescu, o. c, p. 115. 
* Ibid., pp. 136-7. 

Stăpânit de ideile franceze, sfătuit de oameni, care n-aveau, cu aceleaşi idei, cunoştinţele 
speciale de istorie şi canoane care s-ar fi cerut, Vodă Cuza voia să desăvârşească oprea 
începută de Alexandru Ghica şi Mihai Sturza, a dezbrăcării de orice autonomie, putere şi 
autoritate a Bisericii, surghiunită în regiuni pur spirituale, care sunt, bisericeşte, vecine cu 
moartea. 

Se începu deci statificarea, laicizarea, descălugărirea Bisericii. Şi s-au găsit clerici care 
s-o ceară.” 


BISERICA ORTODOXĂ ROMÂNĂ 
ÎN TIMPUL DOMNIEI LUI ALEXANDRU IOAN CUZA 
REFORMELE SALE BISERICEȘTI 
Pr.Prof.Dr. Mircea Păcurariu 


Primele schimbări în viaţa bisericească... În tot cursul domniei lui Alexandru loan 
Cuza nu s-au făcut alegeri de mitropoliți sau episcopi ci, în cazul vacantării unor scaune, ele 
erau ocupate de locţiitori, iar din 1865, de ierarhi numiţi prin decret domnesc. 

O primă măsură luată de Guvernul lui Cuza a fost numirea arhimandritului Dionisie 
Romano ca locţiitor de episcop la Buzău, în locul lui Filotei (719 iulie 1860). Mitropolitul i-a 
refuzat însă hirotonia întru arhiereu, acest act săvârşindu-se abia către sfârşitul anului 1862 la 
Iaşi. Multe mânăstiri şi schituri din Transilvania au devenit biserici de mir, iar în clădirile lor 
s-au înființat şcoli şi aşezăminte de asistenţă socială. 

Măsuri şi mai energice - şi de interes general bisericesc - s-au luat însă în Moldova. Încă 
din vara anului 1859, averile mânăstirilor chinoviale: Neamţ, Secu, Agapia, Văratec, Adam şi 
Vorona au fost trecute în administrarea Ministerului Cultelor. Totodată, s-au desfiinţat 
atelierele mănăstireşti, s-au luat tipografiile de la Neamţ şi de la Mitropolie, s-au instituit 
comitete administrative pe lângă egumeni, întocmindu-se bugete pentru fiecare mânăstire. 

La 16 august 1860, printr-o ordonanță domnească, s-au desființat mânăstirile Doljeşti 
şi Zagavia, precum şi 3] de schituri din Moldova. Vieţuitorii lor au fost aşezaţi la alte 
mânăstiri, bisericile au fost prefăcute în biserici de mir, iar în clădirile din jur s-au înfiinţat 
şcoli sătești, iar în două, aşezăminte de asistenţă socială. La 19 octombrie 1860, s-a promulgat 
o lege, tot în Moldova, prin care se instituia un impozit de 10% asupra venitului net al 
«proprietăţilor nemişcătoare... ale mitropoliilor, episcopiilor, mănăstirilor închiriate şi 
neînchinate cu metoacele lor, ale chinoviilor mănăstirilor şi bisericilor de sub diferite-tutele, 
...al seminariilor precum şi al oricărui alt aşezămint de binefacere» (din 31 martie 1862 legea 
s-a extins şi în Țara Românească). În aceeaşi zi Consiliul de miniştri a hotărât ca veniturile 
mânăstirilor să nu mai intre în aşa numita «Casă Centrală», ci drept în vistieria țării, adică la 
Ministerul de Finanţe. 

În faţa acestor schimbări, mitropolitul Sofronie şi-a ridicat glasul în mai multe rânduri. 
Urmarea acestor proteste a fost înlăturarea sa din scaunul mitropolitan. Încă în ziua de 23 
octombrie 1860, cu prilejul recepţiei care a avut loc după întoarcerea lui Alexandru loan Cuza 
de la Constantinopol, domnitorul a adresat mitropolitului, în public, o aspră mustrare, 

învinuindu-l de nesupunerea clerului înalt față de măsurile luate de Guvern «în această epocă 
de tranziție», de împotrivirea sa la pedepsirea unor călugări nevrednici de chemarea lor, de 
refuzul său de a participa la serbarea zilei onomastice a domnului, de abuzul despărțirilor făcute 
de «dicasteria» Mitropoliei. 

În urma acestor grave învinuiri, la 7 noiembrie 1860, mitropolitul Sofronie a fost 
suspendat din funcţiile sale şi trimis în surghiun la mânăstirea Slatina. Se instituia totodată un 
complet de judecată, alcătuit arhierei din ambele Principate, pentru judecarea acestor 
«ilegalităţi». Ca locțiitor de mitropolit a fost numit arhiereul Meletie Racoviţă Sardeon, înlocuit 
la scurt timp cu Chesarie Răsmeriță Sinadon, care a cârmuit Mitropolia până la 7 mai 1863. 
Suspendarea mitropolitului Sofronie a dus la căderea Guvernului Kogălniceanu (17 ianuarie 
1861). În ziua următoare mitropolitul Sofronie şi-a înaintat demisia... 

O altă problemă care a stat în atenția Guvernului lui Cuza a fost aceea a şcolilor 
teologice. Astfel, la 15 decembrie 1859, şcolile catehetice din Moldova au fost prefăcute în 
şcoli primare... În 1860, - pe când era ministru al Cultelor M. Kogălniceanu - s-a făcut o 
reformă a seminariilor teologice din Moldova... Se pare că în 1859, la Seminarul de la Socola s- 
au pus bazele unei Facultăţi de teologie, care, în 1860, când s-a înfiinţat Universitatea din laşi, 
a fost trecută în cadrul acesteia. 

În Ţara Românească s-au luat, de asemenea, unele măsuri cu privire la cele patru 
seminarii, din Bucureşti, Râmnic, Buzău şi Argeş, toate având cursul inferior. În august 1860, 
Adunarea legislativă a hotărât ca seminariile să treacă sub «administraţiunea şi privegherea» 
Ministerului Cultelor şi Instrucțiunii Publice. S-a instituit tot atunci o comisie - din delegați ai 
Ministerului şi ai Mitropoliei - care a făcut propuneri de reorganizare radicală a 
invăţămintului teologic din Tara Românească.... Toate seminariile urmau să fie «fundate şi 
întreţinute cu cheltuiala statului», fiind puse sub «inspecțiunea superioară» a Ministerului 
Cultelor. Chiriarhii locului aveau dreptul să facă «inspecţiuni speciale, sub autoritatea 
Ministerului» şi îndatorirea «de a priveghea starea generală şi progresul seminarului din 
eparhie»... 

Secularizarea averilor mânăstireşti. 

Printr-un ordin domnesc, la 31 mai 1863, s-a desfiinţat Epitropia Sfântului Mormânt, 
care fusese reînființată înainte de alegerea lui Cuza... 

Paralel cu aceste măsuri luate în ţară, se desfăşura şi o vie activitate diplomatică în 
problema secularizării... 

La 12/24 decembrie 1863, Mihail Kogălniceanu, în calitate de preşedinte al Consiliului 
de Miniştri, a prezentat un raport, cerând aprobarea ca să prezinte Adunării deputaţilor 
proiectul de lege pentru secularizarea averilor mânăstireşti (ministru al Cultelor şi Instrucțiunii 
era acum scriitorul Dimitrie Bolintineanu?3). În ziua următoare, 13/25 decembrie 1863, 
Guvernul a prezentat Camerei Deputaţilor acest proiect, care, cu mici modificări de redactare, a 
fost admis într-o atmosferă de mare însufleţire, cu 93 de voturi, numai 3 fiind contra. În primul 


% ce primise gradul al treilea în Loja „Steaua Dunarii” din Bucureşti în 1859. 

articol al legii se preciza că «toate averile mânăstireşti din România sunt şi rămân averi ale 
Statului». Observăm că la început se vorbise numai de bunurile mânăstirilor închinate, dar 
acum legea se extindea şi asupra bunurilor mânăstirilor neinchinate şi a centrelor eparhiale... 

Împotriva secularizării au luat însă atitudine mai multe Puteri europene. Marele vizir 
Fuad Paşa a trimis lui Cuza o scrisoare prin care declara votul Camerei drept nul şi neavenit, 
iar consulii generali ai Rusiei, Austriei, Angliei şi Prusiei s-au prezentat într-o audienţă 
colectivă la Cuza, citindu-i o adresă cu un conținut identic. Italia a avut o atitudine rezervată, 
iar Franţa a fost singura ţară care ne-a sprijinit pe cale diplomatică în această problemă... 

Menţionăm şi faptul că prin Legea rurală (reforma agrară) din 14/26 august 1864, prin 
care s-a făcut împroprietărirea ţăranilor clăcaşi, s-a prevăzut să se dea şi bisericilor un lot de 
pământ cultivabil (17 pogoane în Țara Românească sau 8 fălci şi jumătate în Moldova). Lotul 
respectiv nu era însă suficient, căci la multe biserici slujeau doi sau chiar mai mulți preoți şi 
apoi, din acelaşi lot trebuia să se asigure o parte cântăreţului şi paraclisierului. 

Prin Legea comunală, din 31 martie 1864, se preciza că «fiecare comună e datoare a 
îngriji de cultul, de biserica sau bisericile la care aparține. Ea este datoare a plăti pe preoţii 
bisericilor sale». Desigur salarizarea preoților parohi de către primării, acolo unde bisericile nu 
aveau venituri îndestulătoare, era o măsură bună şi absolut trebuitoare. Din nefericire comunele 
n-au făcut nimic ca să îmbunătăţească starea materială a preoţilor şi a bisericilor parohiale, 
care au rămas la starea dinainte, întreţinându-se numai din ofrandele credincioşilor. O situaţie 
mai bună aveau doar bisericile care au aparținut de mânăstirile ale căror averi au fost 
secularizate. 

Alte schimbări în viaţa bisericească. După secularizare - şi mai ales după lovitura de 
stat din 2/14 mai 1864 - s-au întocmit noi legiuiri, în vederea unei cât mai bune organizări a 
tării. Între acestea, au fost câteva care priveau şi Biserica. Astfel, la începutul anului 1864, 
Guvernul voia să introducă în țară calendarul gregorian. În acest scop, s-a convocat la 
Bucureşti un aşa numit «Consiliu bisericesc» format din mai mulţi arhierei şi egumeni, care să 
se pronunţe asupra acestei probleme. Răspunsul negativ al Consiliului, ca şi opinia publică din 
țară care vedea în schimbarea calendarului un prim pas spre primirea catolicismului, au 
determinat Guvernul să renunţe la ideea introducerii calendarului gregorian... 

Prin art. 92 din Legea comunală, din 31 martie 1864, actele de stare civilă (naştere, 
căsătorie, deces), care până atunci erau în grija slujitorilor Bisericii, au fost trecute în seama 
primarilor comunali. 

Prin introducerea Codului civil la 4 decembrie 1864, «despărțirile căsniceşti» 
(divorțurile) au fost luate din competența tribunalelor bisericeşti (dicasterii) şi date 
tribunalelor civile. Prin acelaşi Cod devenea obligatorie numai căsătoria civilă, iar gradele de 
rudenie de la gradul patru în sus nu mai constituiau impedimente la căsătorie. 

Spre sfârşitul anului 1864, s-au dat trei legi care priveau direct Biserica Ortodoxă 
Română. Prima din ele era Legea călugăriei sau Decretul organic pentru reglementarea schimei 
monahiceşti, din 30 noiembrie 1864. Potrivit acestei legi, pe viitor puteau îmbrăţişa schima 
monahală numai cei care au absolvit «învăţăturile monahale superioare» şi au vocaţie, urmând 
ca dintre ei să se recruteze viitorii ierarhi. Din restul credincioşilor, puteau fi călugăriți bărbaţii 

la cel puţin 60 de ani, iar femeile la cel puţin 50 de ani (excepţie făceau invalizii şi cei ce 
sufereau de boli incurabile). Tunderea în monahism se făcea pe baza aprobării speciale a 
Sinodului general şi a Ministerului Cultelor şi numai în mânăstirile şi schiturile care urmau să 
fie stabilite printr-un «regulament special». Ministerul Cultelor îşi asuma şi sarcina întreţinerii 
călugărilor, prevăzînd în buget anumite sume anuale. Legea a avut, urmări defavorabile pentru 
Biserică, deoarece mânăstirile au rămas aproape pustii, pierzându-și rostul pe care l-au avut 
altădată în istoria Bisericii şi a culturii româneşti. 

A doua lege era Decretul organic pentru înfiinţarea unei autorităţi sinodale centrale, din 
3 decembrie 1864. Prin această lege se urmărea înfăptuirea unificării bisericeşti în România. 
Până atunci, cele două Biserici - din Ţara Românească şi din Moldova - erau lipsite de o 
autoritate sinodală. Pentru înlăturarea oricărei dependențe de o autoritate bisericească străină, 
primul articol din lege prevedea că «Biserica Ortodoxă Română este şi rămîne independentă de 
orice autoritate bisericească străină, întru tot ce priveşte organizarea şi disciplina»... 

Sinodul general s-a întrunit numai în trei sesiuni, toate la Bucureşti. Prima s-a ţinut între 
1 decembrie 1865 şi 5 ianuarie 1866, sub preşedinţia mitropolitului Nifon. Lucrările nu s-au 
putut desfăşura în bune condițiuni, deoarece în şedinţa a treia, din 7 decembrie, arhiereul Neofit 
Scriban a depus un protest, prin care contesta Sinodului însuşi dreptul de a fiinţa legal, 
socotindu-l «adunare necanonică». Înainte de încheierea lucrărilor, au înaintat un protest 
comun împotriva Sinodului încă doi arhierei, Filaret Scriban şi Iosif Bobulescu. Toți au fost 
excluşi din Sinod... 

Lupta pentru canonicitate. Ultima legiuire bisericească a lui Alexandru loan Cuza, 
care a produs multe discuţii şi frământări, a tost Legea pentru numirea de mitropoliți şi 
episcopi eparhioţi în România, votată la 20 ianuarie (de Adunarea deputaţilor) şi la 5 februarie 
1865 (de Senat), decretată de domn la 11 mai 1865. Noua lege avea doar trei articole, cu 
următorul cuprins: 1. «Mitropoliţii şi episcopii eparhioţi ai României se numesc de domn, după 
o prezentare a Ministrului de Culte, în urma deliberațiunii Consiliului de Miniştri. 2. 
Mitropoliţii şi episcopii se numesc din clerul monahal român, mitropoliţii având vârsta cel 
puţin de 40 de ani, iar episcopii 35 de ani, cunoscuţi prin pietate, învăţătură şi capacitate. 3. 
Mitropoliţii şi episcopii sunt Justițiabili pentru delicte spirituale înaintea Sinodului ţării, iar 
pentru orice alte delicte înaintea Curţii de Casaţie». Deci legea aducea două lucruri noi: numi- 
rea ierarhilor şi judecarea lor de către o instanţă civilă. Trebuie precizat, de asemenea, că în 
primul proiect al legii respective se vorbea de «alegerea» mitropoliților şi episcopilor eparhioţi, 
dar suferind mai multe modificări, s-a ajuns în cele din urmă la «numire». 

La data decretării legii, existau numai doi ierarhi aleşi potrivit vechilor rânduieli: 
mitropolitul Nifon al Ungrovlahiei şi episcopul Calinic al Râmnicului (ambii din 1850). Restul 
scaunelor vlădiceşti erau ocupate de locţiitori (locotenenţi), numiţi de Guvern dintre arhiereii 
titulari români hirotoniți pe numele unor vechi scaune episcopale dispărute... 

Îndată după aceasta s-a început o puternică acţiune împotriva legilor bisericeşti ale lui 
Cuza, mai ales faţă de cea din urmă. Ea este cunoscută sub numele de «lupta pentru 
canonicitate». În fruntea ei găseau fraţii arhierei Neofit şi Filaret Scriban, nepotul lor arhiereul 

Iosif Bobulescu, arhiereul Ioanichie Evantias. Dintre mireni a luat atitudine împotriva legilor 
lui Cuza «comitele» Scarlat Rosetti, prin ziarul său «Eclesia». 

Ca şi în cazul Legii sinodale, «canonicii» susțineau că prin numirea episcopilor prin 
decret domnesc au fost nesocotite canoanele şi vechile rânduieli ale Bisericii noastre... 

Patriarhul ecumenic Sofronie III... a convocat Sinodul patriarhal la 15 aprilie 1865. 
Sinodul a condamnat «cele trei proiecte de legi dacice, despre sinod, monahi şi mânăstirile şi 
despre alegerea şi judecata arhiereilor», pe care le considera necanonice şi în contradicţie cu 
vechea tradiție bisericească. A fost trimis tot atunci în ţară arhimandritul Eustatie Cleobul, cu 
trei scrisori (toate cu data de 17 aprilie 1865) către domn, către mitropolitul primat cu 
sufraganii săi şi către mitropolitul Moldovei cu sufraganii săi, prin care se arăta dezaprobarea 
Patriarhiei faţă de înnoirile introduse în Biserica românească... 

În toamna aceluiași an, patriarhul Sofronie III a convocat din nou Sinodul patriarhal, 
condamnând şi de data aceasta cele trei legiuiri ale lui Cuza şi trimițând o nouă scrisoare la 
Bucureşti. La scurt timp, Patriarhia ecumenică a comunicat hotărîrea ei celorlalte Patriarhii 
apostolice, Bisericilor Ortodoxe autocefale, cerându-le părerea. Majoritatea acestora au sfătuit 
pe patriarh să adopte o poziţie moderată. Înlăturarea lui Alexandru loan Cuza din scaunul 
domnesc (11/23 februarie 1866) a atenuat întrucâtva raporturile dintre Patriarhia de 
Constantinopol şi Biserica noastră. La acestea au contribuit şi două scrisori ale mitropoliţilor 
Nifon şi Calinic către patriarh. Totuşi, Patriarhia refuza să reia legăturile cu «episcopii 
necanonici». 


